# Sona9

El Sona9 és un concurs que reconeix i premia els nous valors de la música catalana moderna. En el seus inicis, el nom s'escrivia amb un espai (Sona 9).

## Història

El concurs neix el mes d'abril de 2001 fruit de la fusió de dos concursos anteriors: Èxit de Catalunya Ràdio i el Concurs de maquetes d'Enderrock. Catalunya Ràdio, mitjançant el programa Èxit, havia estat promocionant els nous valors de la música en català en les categories de pop-rock, cançó d'autor i folk amb un concurs que tenia com a punt culminant la gala final que retransmetia Televisió de Catalunya. Per la seva banda, el Concurs de Maquetes Enderrock, vinculat a la revista del mateix nom, era una referència obligada també pel que fa als grups emergents de pop i rock. Conscients que la feina de buscar nous valors és important sempre en un mercat musical com el català es va decidir ajuntar esforços, donant forma a un únic concurs, el més important dels Països Catalans.
Actualment el concurs és organitzat pel grup Enderrock, Catalunya Ràdio i Televisió de Catalunya, amb el suport dels departaments de Cultura i Joventut de la Generalitat de Catalunya. L'objectiu és ser una plataforma de partida per als artistes emergents que vulguin dedicar-se professionalment a la música. Els guanyadors tenen l'opció d'enregistrar un àlbum d'estudi, filmar un videoclip i realitzar una gira.

## Premis

En les cinc primeres edicions, hi havia tres categories i, per tant, tots tres vencedors aconseguien enregistrar el seu primer treball professional. Les categories eren folk i noves músiques, pop-rock i cançó d’autor, a més d'entregar-se el Premi Joventut.
Amb els canvis en el mercat discogràfic de principis de segle, a partir de 2006 es va unificar el concurs en una sola categoria, que permetia invertir més recursos en la promoció del gran campió. Des de llavors, es concedeixen quatre premis oficials: 1r premi: Sona9; 2n premi: Joventut; 3r premi: Èxit i el Premi Popular.

## Llista de guanyadors

* 1a edició (2001) Sapo, Túrnez & Sesé, Xot.
* 2a edició (2002): Sanpedro, Quim Vila, Gadegang.
* 3a edició (2003): Shitting Milks, Relk, Baeturia.
* 4a edició (2004): Gataca, Carnal, Rauxa.
* 5a edició (2005): Miquel Abras, Lluís Cartes, La Boina.
* 6a edició (2006): Xazzar, Dr. Fargo i Vitruvi.
* 7a edició (2007): The Gruixut's, Manel, Bikimel.
* 8a edició (2008): El Nota, Projecte Bu, Espart.
* 9a edició (2009): MiNE!, Minimal, Estúpida Erikah.
* 10a edició (2010): La Iaia. Pulpopop, Bläue i Joan Dausà i els Tipus d'Interès.
* 11a edició (2011): Nyandú, The Mamzelles, Alls nous piquen, Bremen.
* 12a edició (2012): Empty Cage, Coriolà i Patch.
* 13a edició (2013): Copa Lotus, Morgat Morgat i Llorer.
* 14a edició (2014): Trau, Pantaleó, Manuela Kant i Pezpsiquiatra.
* 15a edició (2015): Est Oest, Roig!, Coet i Lausana.
* 16a edició (2016): Lakaste, Chet, Paper de Plàstic i Rúpits.
* 17a edició (2017): Senyor Oca, Salvatge Cor i Ju.
* 18a edició (2018): Sandra Bautista, Menut i L'Home Invent.
* 19a edició (2019): Maria Jaume Martorell, Joina, Urpa i Relat.
* 20a edició (2020): Reïna, Les Buch, Lles, Pol Bordas i Efímer.
* 21a edició (2021): Dan Peralbo, Microhomes, Crisbru i La Fera.
* 22a edició (2022): Figa Flawas, Eloi Sayrach, Aina Koda i Subliminal
* 23a edició (2023): Eloi Duran, Núria Duran, SOSUN.dance i Oxigen.
* 24a edició (2024): Gavina.mp3, Ouineta, Naia i Partiperes.

## Referències

* 1 2 3 «Sapo, Túrnez & Sesé i Xot guanyen el concurs musical Sona 9». 324.cat, 13-12-2001. Arxivat de l'original el 2021-11-06. [Consulta: 6 novembre 2021].
* 1 2 «Sona9 : Deu anys creant escola». Enderrock, 01-04-2011. Arxivat de l'original el 2021-11-06. [Consulta: 6 novembre 2021].
* ↑ «Sanpedro, Quim Vila i Gadegang guanyen el concurs Sona 9». 3cat24.cat. Arxivat 2009-02-04 a Wayback Machine.
* ↑ «El que sona més nou». Vilaweb - El Punt, 27-11-2003. Arxivat de l'original el 2021-11-06. [Consulta: 6 novembre 2021].
* ↑ «Gàtaca, Carnal i Rauxa guanyen els Premis Sona 9». 3cat24.cat, 18-11-2004. Arxivat 2009-02-04 a Wayback Machine.
* ↑ «Miquel Abras, Lluís Cartes i La Boina guanyen el concurs musical Sona 9». 3cat24.cat, 24-11-2005. Arxivat 2009-02-04 a Wayback Machine.
* ↑ «5è Concurs de Maquetes Sona 9». Catalunya Ràdio. Arxivat de l'original el 2012-01-11. [Consulta: 9 agost 2011].
* ↑ «El grup de fusió Xazzar guanya la sisena edició del concurs de maquetes Sona 9». 3cat24.cat, 15-11-2006. Arxivat 2009-02-04 a Wayback Machine.
* ↑ «The Gruixut's, guanyadors del Sona 9 2007». Vilaweb, 23-11-2007. Arxivat de l'original el 2021-11-08. [Consulta: 6 novembre 2021].
* ↑ «El grup de hip-hop El Nota, guanyador del concurs Sona 9». 324.cat, 11-11-2008. Arxivat de l'original el 2021-11-06. [Consulta: 6 novembre 2021].
* ↑ «El grup Mine! guanya el Sona 9 per un sol vot de diferència». VilaWeb, 11-11-2009. Arxivat 2016-03-04 a Wayback Machine.
* ↑ «La Iaia guanya el primer premi del Sona 9». VilaWeb, 10-11-2010. Arxivat 2021-11-08 a Wayback Machine.
* ↑ «Nyandú guanyen el Sona 9». Enderrock, 15-11-2011. Arxivat 2012-05-16 a Wayback Machine.
* ↑ «Final Sona 9 2012 - Foto 76 de 80 - Galeria de fotos». Enderrock, 14-11-2012. Arxivat de l'original el 2021-11-06. [Consulta: 6 novembre 2021].
* ↑ «Final Sona 9 2013 - Galeria de fotos». Enderrock, 19-11-2013. Arxivat de l'original el 2021-11-06. [Consulta: 6 novembre 2021].
* ↑ «Sona9 : Trau guanyen el Sona 9 2014». Enderrock, 11-11-2014. Arxivat de l'original el 2019-08-20. [Consulta: 20 agost 2019].
* ↑ «Sona9 : Est Oest guanyen el 15è Sona 9». Enderrock, 10-11-2015. Arxivat de l'original el 2019-08-20. [Consulta: 20 agost 2019].
* ↑ «Sona9 : Lakaste guanyen el 16è Sona9». Enderrock, 15-11-2016. Arxivat de l'original el 2019-08-20. [Consulta: 20 agost 2019].
* ↑ «Senyor Oca, millor grup de música novell a Catalunya». Rac1, 16-11-2017 [Consulta: 16 novembre 2017]. Arxivat 16 de novembre 2017 a Wayback Machine.
* ↑ «La gran final del concurs Sona9 2018, al Sona9». CCMA, 23-11-2018. Arxivat de l'original el 2021-07-09. [Consulta: 2 juliol 2021].
* ↑ «Maria Jaume Martorell es proclama guanyadora del Sona9 2019». Enderrock, 20-11-2019. Arxivat de l'original el 2021-11-06. [Consulta: 6 novembre 2021].
* ↑ «Reïna, guanyadors del 20è Sona9». Enderrock, 18-11-2020. Arxivat de l'original el 2021-11-06. [Consulta: 6 novembre 2021].
* ↑ «Dan Peralbo, guanyadors del 21 Sona9». Enderrock, 17/112021. Arxivat de l'original el 2021-11-17. [Consulta: 17 novembre 2021].
* ↑ «El duet vallenc d’urban pop Figa Flawas s’imposa al Sona9 2022». NacióTarragona. NacióDigital [Tarragona], 11-11-2022. Arxivat de l'original el 12 de novembre 2022 [Consulta: 12 novembre 2022].
* ↑ Enderrock.cat. «Figa Flawas és el guanyador del 22è Sona9 | Enderrock.cat». Arxivat de l'original el 2023-12-07. [Consulta: 7 desembre 2023].
* ↑ «Eloi Duran guanya el Sona9 2023». 3Cat, 17-11-2023. Arxivat de l'original el 2023-11-17. [Consulta: 17 novembre 2023].
* ↑ «Eloi Duran és el guanyador del 23è Sona9». Enderrock, 15-11-2023. Arxivat de l'original el 2023-11-29. [Consulta: 17 novembre 2023].
* ↑ Sona9. «Sona9 : Gavina.mp3 és el guanyador del 24è Sona9». [Consulta: 17 novembre 2024].

## Enllaços externs

* Web oficial del Sona9